ASWIN
మరో రికార్డుకు చేరువలో అశ్విన్‌
న్యూఢిల్లీ: టీమిండియా టాప్‌ స్పిన్నర్‌,టెస్టు ర్యాంకుల్లో నంబర్‌ వన్‌ స్థానంలో కొనసాగుతున్న అశ్విన్‌ మరో రికార్డుకి అడుగు దూరంలో నిలిచాడు.హైదారబాద్‌ వేదికగా భారత్‌,బంగ్లాదేశ్‌ జట్ల మధ్య ఫిబ్రవరి 9న జరుగనున్న ఏకైక టెస్టు మ్యాచ్‌లో అశ్విన్‌ ఈ రికార్డును సాధించే అవకాశం ఉంది.టెస్టుల్లో అత్యంత వేగంగా 250 వికెట్లు తీసుకున్న ఆస్ట్రేలియా బౌలింగ్‌ లెజెండ్‌ డెన్నిస్‌ లిల్లీ రికార్డును అశ్విన్‌ ఈ టెమరో రికార్డుకు చేరువలో అశ్విన్‌స్టులో అధిగమించే చాన్స్‌ ఉంది.ఇప్పటి వరకు 44 టెస్టులాడిన అశ్విన్‌ 248 వికెట్లు తీసుకున్నాడు.ఈ క్రమంలో ఈ అరుదైన రికార్డును కేవలం 2 వికెట్ల దూరంలో నిలిచాడు. 250 వికెట్లు తీసుకున్న బౌలర్‌గా లిల్లీ టెస్టుల్లో అత్యంత వేగంగా 250 వికెట్లు తీసుకున్న బౌలర్‌గా డెన్నిస్‌ లిల్లీ పేరిట రికార్డు ఉంది.48 టెస్టుల్లో లిల్లీ ఈ రికార్డును నెలకొల్పాడు.ఇక డెన్సిస్‌ లిల్లీ రికార్డుని అధిగమించడానికి అశ్విన్‌ కు మరో మూడు టెస్టు మ్యాచ్‌లు అదనంగా ఉన్నాయి.గత సంవత్స రం ఐసిసి టెస్టు క్రికెటర్‌ ఆఫ్‌ ద ఇయర్‌ అవార్డుని సొంతం చేసు కున్న అశ్విన్‌ అద్భుతమైన ఫామ్‌ లో ఉన్న సంగతి తెలిసిందే.ఈ క్రమంలో బంగ్లాదేశ్‌తో గురువారం జరిగే ఏకైక టెస్టులో ఆ రెండు వికెట్లను పడగొట్టి డెన్నిస్‌ లిల్లీ రికార్డుని అధిగమించవచ్చు. ఇం దులో ఏ విధమైన ఆశ్చర్యం కూడా లేదు.44టెస్టుమ్యాచ్‌లాడిన అశ్విన్‌ 24.96 యావరేజ్‌తో 248 వికెట్లు తీసుకున్నాడు.ఇందులో 24 సార్లు ఐదు వికెట్లు సాధించాడు. ఒక్క ఇంగ్లండ్‌ సిరీస్‌లోనే 28 వికెట్లు ఇటీవల ఇంగ్లండ్‌తో జరిగిన అయిదు టెస్టు మ్యాచ్‌ల సిరీస్‌లో అశ్విన్‌ 28 వికెట్లు తీసుకున్న సంగతి తెలిసిందే.ఈ క్రమంలో బంగ్లాదేశ్‌ తో జరుగనున్న ఏకైక టెస్టులో కూడా టీమిండియా అదే జోరును కొనసాగించనుంది.ఈ ఏడాది అద్భుతమైన ప్రదర్శన చేసేందుకు తానెంతో ఉత్సుకతతో ఉన్నట్లు మీడియా సమావేశంలో అశ్విన్‌ వెల్లడించిన సంగతి తెలిసిందే.ఇక గత సంవత్సరం సెప్టెంబర్‌లో న్యూజిలాండ్‌తో జరిగిన టెస్టుల్లో 200వ వికెట్‌ తీసుకుని టెస్టుల్లో అత్యంత వేగవంతంగా రెండు వందల టెస్టు వికెట్లు సాధించిన రెండవ బౌలర్‌గా గుర్తింపు పొందాడు.37 టెస్టుల్లో ఈ ఘనతను సాధించిన అశ్విన్‌ పాకిస్థాన్‌ దిగ్గజం వసీం అక్రమ్‌,ఆస్ట్రేలియా మాజీ బౌలర్‌ డెన్నిస్‌ లిల్లీల పేరిట సంయుక్తంగా ఉన్న రికార్డును బద్దలు కొట్టాడు.